cyanic-selkie/wikianc huggingface dataset:
Το Ρινγκ
Το Ρίνγκ (πρωτότυπος τίτλος: The Ring) είναι βρετανική βουβή αθλητική ταινία του 1927, σε σκηνοθεσία και σενάριο Άλφρεντ Χίτσκοκ. Πρωταγωνιστούν οι Καρλ Μπρίσον, Λίλιαν Χολ-Ντέιβις και Ίαν Χάντερ. Πρόκειται για την τέταρτη από τις συνολικά εννέα βουβές ταινίες του σκηνοθέτη και η μόνη στην οποία έγραψε ολόκληρο το πρωτότυπο σενάριο. Η ταινία επικεντρώνεται σε δύο μποξέρ, οι οποία αγαπούν την ίδια γυναίκα. Γενικά, η κριτική που δέχτηκε κατά την κυκλοφορία της ήταν θετική, εισπρακτικά ήταν αποτυχημένη.
Εξωτερικοί σύνδεσμοι
Κατηγορία:Ταινίες του 1927 Κατηγορία:Πυγμαχικές ταινίες Κατηγορία:Βρετανικές ταινίες Κατηγορία:Βρετανικές ασπρόμαυρες ταινίες Κατηγορία:Βρετανικές βωβές ταινίες μεγάλου μήκους Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Βρετανικές δραματικές ταινίες Κατηγορία:Βρετανικές αθλητικές ταινίες
Γεώργιος Τσεβάς
Ο '''Γεώργιος Δ. Τσεβάς''' ήταν Έλληνας ιατρός, συγγραφέας και πολιτικός.
Βιογραφία
Γεννήθηκε το στις 14 Σεπτεμβρίου 1866 στην Πύλη (τότε Δερβενοσάλεσι) του δήμου Τανάγρας και πέθανε στις 9 Οκτωβρίου 1944.
Τελείωσε το δημοτικό σχολείο στην Πύλη ενώ φοίτησε στο Γυμνάσιο Πλάκας Αθήνας όπου και αρίστευσε. Σπούδασε Ιατρική στο Πανεπιστήμιο Αθηνών από όπου αποφοίτησε το 1891. Ειδικεύτηκε στην Παιδιατρική φοιτώντας στο Πανεπιστήμιο και σε νοσοκομεία του Παρισιού. Άσκησε την Παιδατρική στην Αθήνα, στη Χάλκη Δωδεκανήσου και τελικά, από το 1902 στη Θήβα.
Είχε ιδιαίτερο ενδιαφέρον για την ιστορία και την πολιτική. Εκλέχθηκε Δήμαρχος Τανάγρας το 1903 και το 1910 βουλευτής Αττικοβοιωτίας με το Λαϊκό Κόμμα. Το 1921 διορίστηκε υγειονομικός επιθεωρητής του Υπουργείου Εσωτερικών. Αποσύρθηκε από την ενεργό πολιτική το 1929 μετά την αποτυχία του να εκλεγεί γερουσιαστής.
Πηγές
Γεώργιος Τσεβάς: Ιστορία των Θηβών και της Βοιωτίας από αρχαιοτάτων χρόνων μέχρι σήμερον. Κουλτούρα, 2003. ISBN 9789608431188
Κατηγορία:Έλληνες θεατρικοί συγγραφείς Κατηγορία:Νεοέλληνες λογοτέχνες Κατηγορία:Βουλευτές Αττικοβοιωτίας Κατηγορία:Δήμαρχοι ελληνικών πόλεων
Μέμνων
Το ελληνικό όνομα Μέμνων ή Μέμνονας μπορεί να αναφέρεται σε κάποιο από τα παρακάτω πρόσωπα ή τοποθεσία:
Μητροφάνης Γ΄
Ο Μητροφάνης Γ΄ (1520 - 9 Αυγούστου 1580) ήταν Οικουμενικός Πατριάρχης Κωνσταντινουπόλεως δύο φορές, από το 1565 έως το 1572 και από το 1579 έως το 1580.
Βιογραφικά στοιχεία
Γεννήθηκε γύρω στο 1520 στο Πικρίδιο (Χάσκιοϊ) της Κωνσταντινούπολης. Ο πατέρας του ήταν Βούλγαρος έμπορος κεραμικών. Το κοσμικό του όνομα ήταν Μανουήλ ή Μιχαήλ. Φημιζόταν για την παιδεία του, αλλά περιγράφεται και ως φιλόδοξος και πλεονέκτης και χωρίς διοικητικές ικανότητες.
Εκάρη μοναχός στη Μονή Μεγίστης Λαύρας του Αγίου Όρους και υπηρέτησε ως εφημέριος του ναού της Αγίας Παρασκευής στο Χάσκιοϊ. Όταν ο προσωπικός του φίλος Διονύσιος Γαλατιανός εξελέγη Οικουμενικός Πατριάρχης, ο Μητροφάνης αποσπάστηκε στον Πατριαρχικό ναό και το 1546 εξελέγη Μητροπολίτης Καισαρείας με την υποστήριξη του Πατριάρχη. Ο ίδιος Πατριάρχης του ανέθεσε αποστολές στη Βενετία, τη Ρώμη και την Κέρκυρα περί το 1549. Ενώ ήταν Πατριαρχικός Έξαρχος στη Ρώμη, συνάντησε με δική του πρωτοβουλία τον Πάπα Ιούλιο Γ΄, με αποτέλεσμα να προκληθεί σοβαρή κρίση στους κόλπους της Εκκλησίας και αντιδράσεις που έπληξαν τον ίδιο τον Πατριάρχη. Αποτέλεσμα αυτού ήταν να καθαιρεθεί και να εκτοπιστεί στην Παροναξία. Το 1551 συγχωρήθηκε και αποσύρθηκε στη Μονή Αγίας Τριάδας στη Χάλκη, την οποία ανακαίνισε, οργάνωσε και εφοδίασε με αξιόλογη βιβλιοθήκη.
Μετά τον θάνατό του άφησε πολλά χρέη προς άρχοντες που τον είχαν βοηθήσει να εκλεγεί Πατριάρχης, τα οποία ανέλαβε να εξοφλήσει ο διάδοχός του.
Εξωτερικοί σύνδεσμοι
Κατηγορία:Πατριάρχες Κωνσταντινουπόλεως Κατηγορία:Μητροπολίτες Καισαρείας Κατηγορία:Μητροπολίτες Λαρίσης Κατηγορία:Μητροπολίτες Χίου, Ψαρών και Οινουσσών Κατηγορία:Επίσκοποι του 16ου αιώνα
Λαομέδων
Στην ελληνική μυθολογία ο Λαομέδοντας ή Λαομέδων ήταν ένας από τους βασιλιάδες της Τροίας, γιος του Ίλου και της Ευρυδίκης.
Ο μύθος
Ο Λαομέδων ήταν σύζυγος της κόρης του ποτάμιου θεού Σκαμάνδρου, της Στρυμούς ή Πλακίας (κατ' άλλους της Λευκίππης) και πατέρας πολλών παιδιών, όπως ο Τιθωνός, ο Ποδάρκης και η Ησιόνη. Ως γιος του αναφέρεται (συνήθως ως νόθος) και ο Βουκολίωνας, που τον απέκτησε με τη νύμφη Καλύβη.
Ο Λαομέδων διαδέχθηκε στον θρόνο της Τροίας τον πατέρα του και μετά θέλησε να κτίσει μεγάλα τείχη γύρω από την πόλη. Προσέλαβε λοιπόν με μισθό τους θεούς Ποσειδώνα και Απόλλωνα, τους οποίους ο Δίας είχε τιμωρήσει να υπηρετήσουν θνητό. Οι δύο αθάνατοι εργάσθηκαν πραγματικά επί ένα ολόκληρο χρόνο. Ο Όμηρος αναφέρει ότι ο Ποσειδώνας έκτισε τα τείχη, ενώ ο Απόλλωνας έβοσκε τα κοπάδια του Λαομέδοντα στο όρος Ίδη. Βοηθός αμφοτέρων ήταν ο θνητός Αιακός. Μόλις όμως πέρασε ο χρόνος, ο Λαομέδοντας αρνήθηκε να τους δώσει όσα τους είχε υποσχεθεί και μάλιστα απείλησε τον Απόλλωνα ότι θα τον έδενε και θα τον πουλούσε για δούλο στα νησιά! Τότε οργίσθηκαν οι δύο θεοί και ο μεν Απόλλωνας έστειλε λοιμό στην πόλη, ο δε Ποσειδώνας έστειλε ένα θαλάσσιο τέρας που έβγαινε με την πλημμυρίδα και έτρωγε ανθρώπους.
Μία παραλλαγή του μύθου λέει αναλυτικότερα ότι ο Ηρακλής απέστειλε πρώτα στον Λαομέδοντα τους Τελαμώνα και Ίφικλο για να ζητήσουν τα άλογα που του είχε υποσχεθεί. Ο Λαομέδων όμως φυλάκισε τους δύο απεσταλμένους του ήρωα και ήταν έτοιμος να επιτεθεί εναντίον των λοιπών Αργοναυτών. Τότε ο Ηρακλής ειδοποιήθηκε από τον Ποδάρκη, κυρίεψε την πόλη και σκότωσε τον βασιλιά. Ο τάφος του βρισκόταν στην Τροία. Σύμφωνα με κάποιο χρησμό, η πόλη ήταν αδύνατο να αλωθεί όσο ο τάφος αυτός παρέμενε άθικτος.
Πηγή
Λαομεδων
Μεθυλοπροπάνιο
Το μεθυλοπροπάνιο είναι οργανική χημική ένωση, που περιέχει άνθρακα και υδρογόνο (δηλαδή υδρογονάνθρακας), με μοριακό τύπο C4H10, αν και γράφεται συχνά πιο αναλυτικά ως (CH3)3CH. Είναι το απλούστερο αλκάνιο με τριτοταγές άτομο άνθρακα. Οι ανησυχίες για την καταστροφή του στρατοσφαιρικού στρώματος όζοντος από τους φθοροχλωράνθρακες οδήγησε σε αυξημένη χρήση του μεθυλοπροπανίου ως ψυκτικό για συστήματα ψύξης, κυρίως για οικιακά ψυγεία και καταψύκτες, καθώς και ως προωθητικό αερολυμάτων. Όταν χρησιμοποιείται ως ψυκτικό ή προωθητικό, το μεθυλοπροπάνιο είναι επίσης γνωστό με την κωδική ονομασία R-600a. Κάποιες φορητές εστίες χρησιμοποιούν ένα μείγμα μεθυλοπροπανίου και προπανίου, συνήθως σε αναλογία 80:20. Το ισοπροπάνιο χρησιμοποιείται ακόμη ως μια πρόδρομη ένωση για την πετροχημική βιομηχανία, για παράδειγμα στη σύνθεση 2,2,4-τριμεθυλοπεντάνιου. Παράγεται από το πετρέλαιο, το φυσικό αέριο ή με ισομερείωση του βουτανίου.
Ονοματολογία
Η ονομασία «μεθυλοπροπάνιο» από την ονοματολογία κατά IUPAC. Συγκεκριμένα, το αρχικό πρόθεμα «μεθυλο-» δηλώνει την παρουσία διακλάδωσης ενός (1) ατόμου άνθρακα, το τμήμα «προπ-» δηλώνει την παρουσία τριών (3) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες με χαρακτηριστικές καταλήξεις, δηλαδή ότι είναι ένας υδρογονάνθρακας, αφού η ονομασία δεν αναφέρει χαρακτηριστικές ομάδες ούτε ως προθέματα.
Ισομέρεια βουτανίων
160px|thumb|left|Ισομερή βουτανίου Το βουτάνιο απαντάται σε δύο ισομερείς μορφές: το (κανονικό) n-βουτάνιο (CH3-CH2-CH2-CH3) που είναι ένας γραμμικός υδρογονάνθρακας, και το ισοβουτάνιο ή (2-)μεθυλοπροπάνιο (CH3-CH-(CH3)-CH3). Τα ισομερή αυτά παρόλο που έχουν ίδιο χημικό τύπο και μοριακό βάρος, έχουν διαφορετικές δομές και διαφορετικές ιδιότητες.
Κατά IUPAC ο όρος βουτάνιο μπορεί να αναφέρεται μόνο στο («κανονικό») βουτάνιο, αλλά ενίοτε ο όρος μπορεί επίσης να χρησιμοποιείται για το ισοβουτάνιο [(2-)μεθυλοπροπάνιο κατά IUPAC], καθώς και σε μείγματα αυτών.
Δομή
Το μόριό του αποτελείται από τέσσερα (4) άτομα άνθρακα (τρία (3) πρωτοταγή + ένα (1) τριτοταγές ) και δέκα (10) άτομα υδρογόνου. Δομικά, το κάθε ακραίο άτομο άνθρακα βρίσκεται στο κέντρο ενός τετραέδρου και τα τρία (3) άτομα υδρογόνου και το έτερο άτομο άνθρακα στις κορυφές του. Για το κεντρικό άτομο άνθρακα, η διαφορά είναι ότι είναι συνδεμένο με ένα (1) άτομο υδρογόνου και τρία (3) άτομα άνθρακα Οι δεσμοί C-H που σχηματίζονται είναι ελαφρά πολωμένοι (~3%) ομοιοπολικοί τύπου σ (2sp3-1s), με μήκος 108,7 pm. Οι δεσμοί C-C είναι επίσης ομοιοπολικοί τύπου σ (2sp3-2sp3), με μήκος 154 pm. Οι δε δεσμικές γωνίες είναι περίπου 109° 28΄.
Απομόνωση από φυσικές και βιομηχανικές πηγές
1. Απομονώνεται από το φυσικό αέριο (-5%). 2. Απομονώνεται από το υγραέριο. 3. Απομονώνεται από αέρια μείγματα που προκύπτουν από πυρόλυση προϊόντων διύλισης πετρελαίου ή πολυμερών υδρογονανθράκων.
Παρασκευή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
ή
2. Αν επιχειρηθεί η ανάλογη αντίδραση Wurtz το αποτέλεσμα είναι ένα μείγμα προϊόντων :
Με αναγωγή αλογονούχων ενώσεων
1. Με «υδρογόνο εν τω γεννάσθαι», δηλαδή μέταλλο + οξύ) :
ή
2. Με LiAlH4 ή NaBH4 :
3 Με αναγωγή ισοβουτυλοϊωδίδιου ή τ. βουτυλοϊωδιδίου από HI :
4. Με αναγωγή ισοβουτυλαλογονιδίου ή τ.βουτυλαλογονιδίου από σιλάνιο, παρουσία τριφθοριούχου βορίου παράγεται βουτάνιo :
Με καταλυτική υδρογόνωση ακόρεστων υδρογονανθράκων
Με καταλυτική υδρογόνωση μεθυλοπροπένιου
Με αναγωγή οξυγονούχων ενώσεων
Με αναγωγή μεθυλοπροπανάλης - Αντίδραση Wolf-Kishner
Με αναγωγή θειούχων ενώσεων
1. Με αναγωγή των κατάλληλων θειολών μπορεί να παραχθεί μεθυλοπροπάνιο. Π.χ. από την αναγωγή της μεθυλο-1-προπανοθειόλης (μέθοδος Raney) :
2. Με αναγωγή των κατάλληλων θειεστέρων μπορεί να παραχθεί μεθυλοπροπάνιο. Π.χ. από την αναγωγή του διισοβουτυλοθειαιθέρα (μέθοδος Raney) :
Παρασκευή με αντιδράσεις αποσύνθεσης με μείωση του μήκους της ανθρακικής αλυσίδας
ή
Φυσικές ιδιότητες
Το χημικά καθαρό μεθυλοπροπάνιο, στις «συνηθισμένες συνθήκες», δηλαδή σε θερμοκρασία 25 °C και υπό πίεση 1 atm είναι άχρωμο και εξαιρετικά εύφλεκτο αέριο. Υγροποιείται πολύ εύκολα υπό πίεση, γεγονός που κάνει ευκολότερη τη μεταφορά του.
Είναι σταθερή χημική ένωση, ελάχιστα διαλυτή στο νερό, αλλά αναμιγνύεται πλήρως με υδρογονάνθρακες, και αιθέρες.
Οξείδωση
1. Τέλεια καύση: Αντιδρά με οξυγόνο και καίγεται παράγοντας γαλαζωπή φλόγα υψηλής θερμοκρασίας :
2. Παραγωγή υδραερίου:
4. Οξείδωση με υπερμαγγανικό κάλιο προς τ.βουτανόλη:
5. Το μεθυλοπροπάνιο οξειδώνεται από το διοξιράνιο, παράγοντας (κυρίως) τ.βουτανόλη: 30 px
Αλογόνωση
Δεν πραγματγοποιείται λόγω στερεοχημικής παρεμπόδισης.
Περιφθορίωση
Το μεθυλοπροπάνιο αντιδρά με το τριφθοριούχο κοβάλτιο, αντικαθιστώντας όλα τα άτομα υδρογόνου με άτομα φθορίου, παράγοντας έτσι επταφθορο(τριφθορομεθυλο)προπάνιο :
Παρεμβολή καρβενίων
Προκύπτει επομένως μείγμα μεθυλοβουτανίου ~90%, νεοπεντάνιου ~10%.
Νίτρωση
όπου 0<a,b<1, a + b = 1.
Καταλυτική ισομερείωση
Το ισοβουτάνιο μπορεί να υποστεί αντίδραση ισομερειώσεως προς κ-βουτάνιο:
Καταλυτική αφυδρογόνωση
Το κύριο προϊόν καταλυτικής αφυδρογόνωσης μεθυλοπροπανίου είναι το μεθυλοπροπένιο:
Εφαρμογές
Το μεθυλοπροπάνιο χρησιμοποιήθηκε ως ψυκτικό. Η χρήση του σε ψυγεία άρχισε το 1993, όταν η Greenpeace παρουσίασε το πρόγραμμα πράσινης ψύξης (Greenfreeze project) μαζί με τη Γερμανική εταιρεία Foron. Αυτό έγινε χάρη στο γεγονός ότι το χημικά καθαρό μεθυλοπροπάνιο (R-600a), και κάποια ανάλογα μείγματα, έχουν μηδενικό δυναμικό καταστροφής στρατοσφαιρικού όζοντος και (σχετικά) πολύ χαμηλό δυναμικό παγκόσμιας θέρμανσης (με τιμή 3,3 φορές μεγαλύτερη από την αντίστοιχη του διοξειδίου του άνθρακα, και έτσι το μεθυλοπροπάνιο (ή και κάποια μείγματά του) μπορεί να εξυπηρετήσει ως ένα λειτουργικό υποκατάστατο για το R-12, για το R-22, για το R-134a, καθώς και για άλλα ψυκτικά από φθοροχλωράνθρακες και υδροφθοράνθρακες, σε συμβατικά σταθερά ψυγεία και κλιματιστικά συστήματα.
Επίσης, στη διεργασία πολτού Χεβρόν-Φίλλιπς (Chevron Phillips slurry process), για την παραγωγή υψηλής πυκνότητας πολυαιθυλενίου, το μεθυλοπροπάνιο χρησιμοποιείται ως διαλύτης. Όταν ο πολτός πολυαιθυλενίου απομακρύνεται, το μεθυλοπροπάνιο εξαερώνεται, ξανασυμπυκνώνεται και έτσι ανακυκλώνεται πίσω στον αντιδραστήρα για νέα χρήση.
Το μεθυλοπροπάνιο χρησιμοποιήθηκε επίσης ως προωθητικό για φιάλες αερολυμάτων και προϊόντων αφρού, με τον κωδικό αριθμό Ε943β, όταν πρόκειται για φαγώσιμα είδη.
center|Πετροχημικά παράγωγα από βουτάνια
Ασφάλεια - Υγεία
Το ισοβουτάνιο είναι ένα εξαιρετικά εύφλεκτο και πτητικό υλικό το οποίο πρέπει να αποθηκεύεται σε καλά αεριζόμενο μέρος και μακριά από πηγές ανάφλεξης.
Πηγές
Κατηγορία:Αλκάνια Κατηγορία:C4 Κατηγορία:Ψυκτικά
Υπολογισμός
Ο γενικός όρος υπολογισμός (computation) μπορεί να χρησιμοποιηθεί για να αναφερθεί σε οποιοδήποτε είδος επεξεργασίας πληροφοριών. Αυτό περιλαμβάνει φαινόμενα που ποικίλουν, από την ανθρώπινη σκέψη, μέχρι αριθμητικούς υπολογισμούς με στενότερη έννοια (calculation). Υπολογισμός είναι μια διαδικασία που ακολουθεί κάποιο καλά ορισμένο μοντέλο, το οποίο είναι κατανοητό και μπορεί να εκφραστεί με έναν αλγόριθμο, πρωτόκολλο, τοπολογία δικτύου, κλπ. Ο υπολογισμός είναι επίσης από τις βασικές έννοιες τις οποίες εξετάζει η θεωρητική πληροφορική: ερευνά τι μπορεί ή δεν μπορεί να γίνει με υπολογιστικό τρόπο.
Κατηγορίες υπολογισμών
Η έννοια του υπολογισμού μπορεί να κατηγοριοποιηθεί με τουλάχιστον τρία διαφορετικά κριτήρια: ψηφιακός ή αναλογικός, σειριακός ή παράλληλος ή ταυτόχρονος (concurrent), ομαδικός (batch) ή διαδραστικός (interactive).
Στην πράξη, ο ψηφιακός υπολογισμός χρησιμοποιείται συνήθως για να προσομοιώσει φυσικές διαδικασίες (για παράδειγμα εξελικτικός υπολογισμός), συμπεριλαμβανομένων αυτώ που μπορούν φυσικότερα να περιγραφούν με αναλογικά μοντέλα υπολογισμού (για παράδειγμα, τεχνητό νευρωνικό δίκτυο). Σ' αυτή την περίπτωση, είναι σημαντικό να διαχωρίζεται ο μηχανισμός του υπολογισμού, από το μοντέλο το οποίο προσομοιώνει.
Υπολογισμοί ως φυσικό φαινόμενο
Ένας υπολογισμός μπορεί να θεωρηθεί ως ένα αμιγώς φυσικό φαινόμενο που συμβαίνει μέσα σε κάποιο κλειστό φυσικό σύστημα, το οποίο λέγεται υπολογιστής. Παραδείγματα τέτοιων φυσικών συστημάτων περιλαμβάνουν τους ψηφιακούς υπολογιστές, τους κβαντικούς υπολογιστές, τους υπολογιστές DNA, τους μοριακούς υπολογιστές, τους αναλογικούς υπολογιστές ή τους βιολογικούς υπολογιστές (wetware). Αυτή η άποψη υιοθετείται από τον κλάδο της θεωρητικής φυσικής που ονομάζεται φυσική υπολογισμού.
Μαθηματικά μοντέλα υπολογισμού
Στη θεωρία υπολογισμού, εχουν αναπτυχθεί ποικίλα μαθηματικά μοντέλα υπολογιστών και του λογισμικού τους. Τυπικά μαθηματικά μοντέλα υπολογισμού είναι τα ακόλουθα:
Εξωτερικοί σύνδεσμοι
Κατηγορία:Μαθηματική λογική Κατηγορία:Θεωρητική πληροφορική Κατηγορία:Θεωρία υπολογισμού
Ξηροπόταμος Σαμοθράκης
Ο Ξηροπόταμος είναι οικισμός της Σαμοθράκης, ο οποίος βρίσκεται χτισμένος στις νότιες πλαγιές του όρους Σάος, ανάμεσα από το λιμάνι της Καμαριώτισσας και το χωριό Λάκκωμα. Τα μικρά σπίτια του χωριού είναι χτισμένα μέσα στην καταπράσινη φύση, κατά μήκος του ρέματος του Ξηροπόταμου, που είναι και το μεγαλύτερο της περιοχής. Απέχει 10 χλμ. νότια της Χώρας και κατά την απογραφή του 2011 είχε πληθυσμό 39 κατοίκων, αν και πριν από πενήντα χρόνια το χωριό έσφυζε από ζωή και ήταν από τα μεγαλύτερα στο νησί. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Σαμοθράκη Κατηγορία:Χωριά του νομού Έβρου
Χάρτης ελληνικής έκδοσης
Με την ονομασία Χάρτης Ελληνικής Έκδοσης, και αρκτικόλεξο ΧΕΕ, φέρονται οι επίσημοι ναυτικοί χάρτες που εκδίδει η Διεύθυνση Χαρτογραφίας της (ελληνικής) Υδρογραφικής Υπηρεσίας, ανεξάρτητης υπηρεσίας του Ελληνικού Πολεμικού Ναυτικού, που καλύπτουν κυρίως τις ελληνικές θάλασσες και ακτές, καθώς επίσης, την Αδριατική, την κεντρική και όλη την ανατολική Μεσόγειο και την Κύπρο συμπεριλαμβανομένη. Η ονομασία αυτή ακολουθούμενη από ένα μονοψήφιο μέχρι τετραψήφιο αριθμό που προσδιορίζει συγκεκριμένο γεωγραφικό τόπο, για κάθε χάρτη, αποτελεί και τον επίσημο τίτλο των ελληνικών ναυτικών χαρτών με τους οποίους εφοδιάζονται όλα τα πλοία ελληνικά και ξένα που ναυσιπλοούν εντός των ελληνικών χωρικών υδάτων, και στις αναφερόμενες παραπάνω θαλάσσιες περιοχές.
Κλίμακες ΧΕΕ
Οι XEE εκπονούνται σε έξι βασικές κλίμακες
Διάθεση ΧΕΕ
Οι ΧΕΕ πωλούνται από συγκεκριμένα γραφεία της Υ.Υ. που στεγάζονται σε κτίρια του ΠΝ καθώς και από ιδιωτικά καταστήματα ναυτιλιακών ειδών μεγάλων λιμένων που είναι συμβεβλημένα με την Υ.Υ. Από τα σημεία διάθεσης αυτών παρέχονται δωρεάν συνοπτικά ευρετήρια, κατάλογοι ΧΕΕ, προς ενημέρωση κάθε ναυτιλλομένου.
Πηγές
Κατηγορία:Ναυτιλιακά βοηθήματα Κατηγορία:Χάρτες Κατηγορία:Χαρτογραφία
Ταλάς (Τουρκία)
Η πόλη Ταλάς είναι προάστιο της Καισάρειας, σε απόσταση 8 χιλιομέτρων στην κεντρική Τουρκία. Η παλαιότερη ονομασία της ήταν Μουταλάσκη, και υπήρξε πατρίδα των Ελλήνων που εκδιώχθηκαν στην Ελλάδα πριν από αλλά και κατά την ανταλλαγή των πληθυσμών το 1923, και αποτελούσε εύρωστο οικισμό. Η μουταλάσκη ήταν η πατρίδα του Αγίου Σάββα (439-532 μ.Χ.).
Παραπομπές
Κατηγορία:Επαρχία Καισάρειας
Τυδέας
Στην ελληνική μυθολογία ο Τυδέας (Τυδεύς) ήταν γιος του Οινέως, βασιλιά της Καλυδώνας.
Ο μύθος
Ο Τυδέας είναι γιος από δεύτερο γάμο του βασιλιά Οινέα της Αιτωλικής Καλυδώνας. Εκδιώχθηκε από τον θείο του Άγριο όταν αυτός σφετερίσθηκε το θρόνο από τον Οινέα και κατέφυγε στον βασιλιά του Άργους Άδραστο, γιατί κατά μία εκδοχή σκότωσε άθελά του στο κυνήγι τον θείο του Αλκάθοο ή, σύμφωνα με άλλη παράδοση, τους γιους του Μέλανα. Στο Άργος ο Άδραστος άκουσε φασαρία στον προθάλαμο του ανακτόρου του και βγήκε ανήσυχος να δει τι συνέβαινε. Βρέθηκε μπροστά σε δύο άνδρες που μάλωναν για το ποιος θα ζητήσει πρώτος τη φιλοξενία του. Ο ένας ήταν ο Πολυνείκης και ο άλλος ο Τυδέας, διωγμένος κι αυτός από τη δική του πατρίδα, την Καλυδώνα, για κάποιο φόνο που είχε διαπράξει κατά λάθος. Ο Άδραστος τους χώρισε και δέχθηκε να φιλοξενήσει και τους δύο στο παλάτι του. Ο Πολυνείκης είχε μια ασπίδα με παράσταση λιονταριού, ενώ ο Τυδέας ασπίδα με παράσταση αγριόχοιρου. Τότε ο Άδραστος θυμήθηκε πως κάποτε του είχε δοθεί ένας περίεργος χρησμός: να παντρέψει τις κόρες του με ένα λιοντάρι και με ένα αγριόχοιρο. Αμέσως κατάλαβε ότι αυτούς θα εννοούσε ο χρησμός. Πάντρεψε λοιπόν τις δύο κόρες του, τη Διηπύλη με τον Τυδέα και την Αργεία με τον Πολυνείκη, και έτσι ο Τυδέας έγινε πατέρας του Διομήδη.
Κατά την εκστρατεία του Αδράστου εναντίον των Θηβών, ο Τυδέας διακρίθηκε για το θάρρος του ως ένας από τους «Επτά επί Θήβας», αλλά τελικά σε κάποια μάχη τραυματίσθηκε θανάσιμα από τον Θηβαίο Μελάνιππο. Σύμφωνα με μία εκδοχή, η θεά Αθηνά θέλησε να καταστήσει τον Τυδέα αθάνατο, και το ζήτησε ως χάρη από τον Δία.
Βραβείον Σοφίης
Η απονομή του συγκεκριμένου τίτλου έγινε για πρώτη φορά, στο πλαίσιο των εκδηλώσεων του 3ου Θερινού Σχολείου Δελφών στις 22 Αυγούστου 2007, ως "Εύφημος Μνεία-Βραβείον Σοφίης". Το έτος 2008, το όνομα του βραβείου έγινε: "Βραβείον Σοφίης διά πράξεις Έλληνος ανθρώπου".
Εξωτερικοί σύνδεσμοι
Σοφιης
Όρος Γιαλάλα
[ Το όρος Γιαλάλα (جبل الجلالة) είναι βουνό που βρίσκεται στο Κυβερνείο του Σουέζ στην Αίγυπτο, με υψόμετρο 3.300 πόδια πάνω από την επιφάνεια της θάλασσας, το οποίο περιέχει πολλά είδη φυτών. Κάποτε είχε πηγές νερού που πλέον έχουν στεγνώσει. Το όρος Γιαλάλα ονομαζόταν οροπέδια Gallayat μέχρι να μετονομαστεί στη δεκαετία του 1920. Το όρος Γιαλάλα φημίζεται για το μάρμαρο του, το οποίο λαξεύεται για εξαγωγή. Το χρώμα του ποικίλλει από κρεμώδες έως κρεμώδες λευκό.
Πραγματοποιήθηκε μελέτη το 1989, για να διερευνηθεί η σκοπιμότητα χρήσης νερού από την Ερυθρά Θάλασσα για το Γιαλάλα και τα αποτελέσματα ήταν πολλά υποσχόμενα.
Ένα μεγάλο κατασκευαστικό έργο στο όρος Γιαλάλα, με την υποστήριξη του Προέδρου Σίσι και επενδυτών, ήταν σε εξέλιξη από το 2018 για την υποστήριξη του τουρισμού στην περιοχή.
Παραπομπές
Κατηγορία:Βουνά της Αιγύπτου Κατηγορία:Κυβερνείο του Σουέζ
Εκατόντορος
Η Εκατόντορος ήταν πολεμικό πλοίο της αρχαιότητας. Θεωρείται χρονολογικά προγενέστερο της τριήρους. Ήταν πλοίο μακρύ κωπήλατο και άφρακτο, δηλαδή χωρίς κατάστρωμα.
Έφερε έναν ιστό (κατάρτι), περί το μέσον, και μία σειρά κουπιών ανά πλευρά. Συνολικά έφερε 100 κουπιά, που χειρίζονταν 50 ερέτες (κωπηλάτες), ανά πλευρά, εξ ου και η ονομασία του εκατόντορος. Η Εκατόντορος ήταν διπλάσια σχεδόν σε μήκος, με διπλάσιο αριθμό ερετών από την Πεντηκόντορο.
Πηγές
Κατηγορία:Αρχαίο Ναυτικό Κατηγορία:Αρχαία τεχνολογία Κατηγορία:Κωπήλατα πλοία Κατηγορία:Ναυτική ιστορία Κατηγορία:Πολεμικά πλοία
Καζέλλε Λάντι
Το Καζέλλε Λάνντι (ιταλικά: Caselle Landi) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Ιστορία
Η πόλη, πριν γίνει φέουδο των μαρκησίων Landi (1262), ονομαζόταν Καζέλλε Βέκιε και μετά Καζέλλε του Πάδου. Μέχρι το 1797 η πόλη ακολούθησε την ιστορική πορεία της Πιατσέντσα. Σύμφωνα με τις ιστορικές πηγές, το Καζέλλε Λάνντι βρισκόταν μέχρι το τέλος του δέκατου έκτου αιώνα στη δεξιά όχθη του Πάδου ενώ μετά την εκτροπή της πορείας του ποταμού, η πόλη βρέθηκε στην αριστερή όχθη. Παρόλαυτα η πόλη παρέμεινε στην Επισκοπή της Πιατσέντζα ενώ μόνο μετά το 1797, πέρασε διοικητικά στην Λομβαρδία.
Ανθρωπογεωγραφία
Ο δήμος του Καζέλλε Λάνντι συμπεριλαμβάνει, εκτός από την ίδια την πόλη, τη δημοτική ενότητα του Τζερρόνε και τους οικισμούς του Μπρουτσέλε, Κασίνα Ορατόριο, Ίζολα και Πιαρντέλλο.
Οικονομία
Η περιοχή καταλαμβάνει μία επίπεδη ζώνη, η οποία προήλθε από την μετατόπιση του ποταμού Πάδου προς το νότο. Η γεωργία είναι αρκετά αναπτυγμένη με κύριες καλλιέργειες εκείνες του καλαμποκιού και του τριφυλλιού για την εκτροφή ζώων. Η περιοχή διαθέτει σημαντικό αριθμό κτηνοτροφικών και χοιροτροφικών μονάδων. Η οικονομική εικόνα της περιοχής συμπληρώνεται από μικρές επιχειρήσεις κλωστοϋφαντουργίας.
Δημογραφία
Σήμερα ο πληθυσμός ανέρχεται στους 1658 μόνιμους κατοίκους.
Οι πληθυσμιακές διακυμάνσεις, αποτυπώνονται στον παρακάτω πίνακα.
Εξωτερικοί σύνδεσμοι
Κατηγορία:Δήμοι της Επαρχίας του Λόντι
Μεθανικός ισοπροπυλεστέρας
Ο μεθανικός ισοπροπυλεστέρας ή φορμικός ισοπροπυλεστέρας ή μυρμηκιικός ισοπροπυλεστέρας, είναι ο εστέρας που παράγεται από την εστεροποίηση μεθανικού οξέος και προπανόλης-2. Έχει σύντομο συντακτικό τύπο HCOOCH(CH3)2, που γράφεται συντομογραφικά HCOOiPr. Είναι ένα άχρωμο υγρό με χαρακτηριστική μέτριας ισχύος οσμής, αιθέριας, τροπικής καρύδας. Χρησιμοποιείται ως γευστικός ή αρωματικός παράγοντας. Όριο ανίχνευσης οσμής από ανθρώπους 10%. Τοξικότητα LD50 (σε ποντίκια) 4,3 g/kg.
Εστεροποίηση
Ο μεθανικός ισοπροπυλεστέρας μπορεί να παραχθεί με αντίδραση εστεροποίησης προπανόλης-2 (CH3CH(OH)CH3) και μεθανικού οξέος (HCOOH) σε όξινο περιβάλλον :
Ακυλίωση
1. Με φορμυλαλογονίδιο (HCOX):
2. Με ανθρακικό οξύ (H2CO3):
Σαπωνοποίηση
Ο μεθανικός ισοπροπυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας μεθανικό νάτριο (HCOONa) και προπανόλη-2 (CH3CH(ΟΗ)CH3) :
Αμμωνιόλυση
Ο μεθανικός ισοπροπυλεστέρας δίνει αντίδραση αμμωνιόλυσης με αμμωνία (NH3), σχηματίζοντας μεθαναμίδιο (HCONH2) και προπανόλη-2 (CH3CH(OH)CH3) :
Επίδραση οργανομαγνησιακών ενώσεων
Ο μεθανικός ισοπροπυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αλδεΰδη (RCHO) και ισοπροπυλομαγνησιοαλογονίδιο(CH3CH(OMgX)CH3) :
Αναγωγή
Ο μεθανικός ισοπροπυλεστέρας δίνει αντιδράσεις οξειδοαναγωγής, σχηματίζοντας μεθανόλη (CH3OH) και προπανόλη-2 (CH3CH(OH)CH3) :
1. Με νάτριο (Na) και αιθανόλη (CH3CH2OH):
2. Με διυδρογόνο (H2) και νικέλιο (Ni):
3. Με λιθιοαργιλιοτετραϋδρίδιο (LiAlH4):
Συμπύκνωση
Ο μεθανικός ισοπροπυλεστέρας δίνει χημική αντίδραση συμπύκνωσης με επίδραση νατρίου σε απρωτικούς διαλύτες, σχηματίζοντας αιθανοδιάλη και ισοπροπανολικό νάτριο (CH3CH(ONa)CH3) :
Καρμανιόλα (Βενετία)
Η κεφαλή του Καρμανιόλα, ιταλ. Carmagnola είναι το παραδοσιακό όνομα μίας κεφαλής από πορφυρίτη λίθο, η οποία στην πραγματικότητα είναι ενός Ρωμαίου Αυτοκράτορα της Ύστερης Αρχαιότητας. Θεωρείται ευρέως ότι παριστά τον Ιουστινιανό Α΄ και βρίσκεται στο εξωτερικό παραπέτο (balustrade) της Βασιλικής του Αγ. Μάρκου στη Βενετία.
Περιγραφή
Το διάδημα που φέρει η κεφαλή, αναμφίβολα την ταυτίζει με έναν Ρωμαίο Αυτοκράτορα και από άποψη τεχνοτροπίας χρονολογείται μεταξύ του 4ου και του 6ου αι., με πολλούς μελετητές να θεωρούν ότι παριστά τον Ιουστινιανό Α΄ τον Μεγάλο. Η επίπεδη μύτη είναι προφανές πως οφείλεται σε σπάσιμο και εκ νέου λείανση. Eίναι ένα από τα πιο σημαντικά διακοσμητικά τρόπαια, που στολίζουν την πρόσοψη της Βασιλικής. Το ύψος του γλυπτού είναι 40 εκατ.
Στο Αρχιεπισκοπικό Μουσείο της Ραβέννας φυλάσσεται ένα ακέφαλο άγαλμα από πορφυρίτη, που υποθέτουμε ότι σε αυτό ανήκει και το κεφάλι.
Ιστορία
Η κεφαλή μάλλον προέρχεται από το Φιλαδελφείον της Κωνσταντινούπολης, μνημείο που υπήρχε στη Μέση Οδό, μεταξύ του Φόρου του Βοός και του Φόρου του Θεοδοσίου. Εκεί τέμνονταν οι δύο μεγάλες οδοί της πόλης σχηματίζοντας πλατεία, που στη μέση της υπήρχε τετράγωνη πορφυρή στήλη με σταυρό επάνω της, με γύρω της αγάλματα του Κωνσταντίνου Α΄, της μητέρας του Ελένης και των τριών γιών του· οι γιού του αγκαλιάζονται μετά το τέλος εκείνου, ως ένδειξη αλληλοϋποστήριξης και αφοσίωσης, από όπου και το όνομα Φιλαδελφείον. Επίσης υπήρχαν αγάλματα του Κωνσταντίνου Α΄ με δύο γιούς του, του Ιουλιανού με τη σύζυγό του και μάλλον αυτό εδώ του Ιουστινιανού Α΄. Το Σύμπλεγμα της τετραρχίας, επίσης στον Άγ. Μάρκο (εντοιχισμένο στη νοτιοδυτική γωνία του σηκού), προέρχεται από την Κωνσταντινούπολη. Το 1958 ο Π. Βερτσόνε υποστήριξε ότι τα αγάλματα δεν είναι οι τετράρχες, αλλά τα αγάλματα στο Φιλαδελφείον των γιών του Κωνσταντίνου Α΄, που αναφέρονται στο έργο Παραστάσεις Σύντομοι Χρονικαί του 8ου-9ου αι. για τα μνημεία της Κωνσταντινούπολης. Πράγματι τη δεκαετία του 1960, το πίσω μέρος τού ποδιού που έλειπε, βρέθηκε στη Μονή του Μυρελαίου, νότια του Φιλαδελφείου. Επειδή το σύμπλεγμα είναι από τα λάφυρα (spolia) της Δ΄ Σταυροφορίας του 1204, είναι σχεδόν σίγουρο ότι και η κεφαλή είναι από τη λεία αυτή. Η κεφαλή βρίσκεται στον Αγ. Μάρκο, στη νοτιοδυτική γωνία, επάνω στο παραπέτο του μπαλκονιού του νάρθηκα.
Πινακοθήκη
Κατηγορία:Γλυπτική στην Ιταλία
Έτορε Μεσίνα
Ο Έτορε Μεσίνα (ιταλικά: Ettore Messina) (30 Σεπτεμβρίου 1959, Κατάνια) είναι Ιταλός επαγγελματίας προπονητής καλαθοσφαίρισης. Είναι ο τωρινός προπονητής της Ολίμπια Μιλανο.
Ο Μεσίνα έχει κερδίσει τέσσερις τίτλους Ευρωλίγκα ως προπονητής. Θεωρείται ένας από τους καλύτερους προπονητές καλαθοσφαίρισης της Ευρώπης όλων των εποχών, έχοντας ανακηρυχθεί ένας από τους 50 Σπουδαιότερους Συνεισφέροντες της Ευρωλίγκας το 2008.
Ο Μεσίνα βραβεύτηκε τρεις φορές ως ο καλύτερος προπονητής του Πρωταθλήματος Ιταλίας, τα έτη 1998, 2001 και 2005. Επιπλέον, έχει ανακηρυχθεί δύο φορές ως προπονητής της χρονιάς της Ευρωλίγκα, το 2006 και το 2008. Εντάχθηκε στο Hall of Fame του Πρωταθλήματος Ιταλίας το 2008 και στο Hall of Fame της VTB Λίγκα, το 2019. Έχει επίσης εργαστεί στους Σαν Αντόνιο Σπερς, ως βοηθός προπονητή του Γκρεγκ Πόποβιτς, από το 2014 έως το 2019.
Βίρτους Μπολόνια
Ο Μεσίνα είχε δύο διαφορετικές θητείες (1989-1993 και 1997–2002) ως προπονητής της ιταλικής Βίρτους Μπολόνια. Τη σεζόν 1989–90, κέρδισε το κύπελλο Ιταλίας και επίσης το Κύπελλο Κυπελλούχων της FIBA, εναντίον της Ρεάλ Μαδρίτης, στη Φλωρεντία. Κέρδισε επίσης το πρωτάθλημα Ιταλίας το 1993. Κατά τη διάρκεια της δεύτερης θητείας του στη Βίρτους, οδήγησε την ομάδα στην κατάκτηση της Ευρωλίγκα, τόσο το 1997-98 όσο και το 2000-01. Πρόσθεσε επίσης δύο πρωταθλήματα Ιταλίας στην τροπαιοθήκη του το 1998 και το 2001, καθώς και τρεις τίτλους κυπέλλου Ιταλίας το 1999, το 2001 και το 2002.
Μπενετόν Τρεβίζο
Στη συνέχεια, ο Μεσίνα εργάστηκε ως προπονητής της ιταλικής Μπενετόν Τρεβίζο, όπου διαδέχθηκε τον Μάικλ Ντ'Αντόνι, το 2002. Έμεινε εκεί για 3 σεζόν. Με την Τρεβίζο, κέρδισε το πρωτάθλημα Ιταλίας το 2003, καθώς και τρεις τίτλους κυπέλλου Ιταλίας, προσθέτοντάς τους σε μια συνολική σειρά 5 συνεχόμενων τίτλων, με δύο διαφορετικούς συλλόγους.
ΤΣΣΚΑ Μόσχας
Στη συνέχεια, ο Μεσίνα εντάχθηκε στη ρωσική ΤΣΣΚΑ Μόσχας το 2005, και οδήγησε την ομάδα στον τίτλο της Ευρωλίγκα το 2005-06 και το πολυπόθητο Τριπλ Κράουν, στην πρώτη του σεζόν εκεί. Στις 4 Μαΐου 2008, η ΤΣΣΚΑ κέρδισε ξανά την Ευρωλίγκα, όπου ο σύλλογος κέρδισε τον έκτο τίτλο της Ευρωλίγκα με τη νίκη επί της Μακάμπι Τελ Αβίβ τη σεζόν 2007-08. Παραιτήθηκε από την ΤΣΣΚΑ αμέσως μετά την κατάκτηση του Πρωταθλήματος Ρωσίας και την συμμετοχή στο Φάιναλ Φορ της Ευρωλίγκα, κατά τη σεζόν 2008–09. Του προσφέρθηκε θέση ως τεχνικός διευθυντής στην ΤΣΣΚΑ, αλλά κατά τη στιγμή της παραίτησής του, δεν είχε αποφασίσει αν θα ήθελε να παραμείνει ή όχι στο σύλλογο.
Ρεάλ Μαδρίτης
Ο Μεσίνα ανακοινώθηκε ως ο νέος προπονητής της ισπανικής Ρεάλ Μαδρίτης στις 18 Ιουνίου 2009 και υπέγραψε το συμβόλαιο του με την ομάδα την επόμενη μέρα. Αφού η Ρεάλ Μαδρίτης είχε πολλές κακές επιδόσεις, ο Μεσίνα παραιτήθηκε από προπονητής του συλλόγου τον Μάρτιο του 2011.
Λος Άντζελες Λέικερς
Ο Μεσίνα ήταν συχνά αντικείμενο εικασίας που τον σύνδεε με κενές θέσεις προπονητή στο NBA. Για παράδειγμα, ήταν ένας από τους πολλούς προπονητές στη συζήτηση για το ρόλο του προπονητή των Σακραμέντο Κινγκς και φημολογήθηκε επίσης ότι θα ενταχθεί στο προπονητικό επιτελείο των Τορόντο Ράπτορς και των Σαν Αντόνιο Σπερς. Ο Μεσίνα τελικά συμφώνησε να ενταχθεί στους Λος Άντζελες Λέικερς, ως μέλος του προπονητικού επιτελείου του Μάικ Μπράουν, ως σύμβουλος πλήρους απασχόλησης του προπονητή, για τη σεζόν 2011-12.
Σαν Αντόνιο Σπερς
Στις 15 Ιουλίου 2014, ο Μεσίνα προσλήφθηκε από τους Σαν Αντόνιο Σπερς, ως βοηθός προπονητή. Στις 16 Οκτωβρίου 2014, ο Μεσίνα θα ήταν ο πρώτος προπονητής των Σπερς στη νίκη με 121–90 επί των Φοίνιξ Σανς, λόγω του ότι ο Γκρεγκ Πόποβιτς δεν μπόρεσε να ταξιδέψει με την ομάδα εκείνη την περίοδο.
Ο Μεσίνα ανέλαβε αργότερα το ρόλο του επικεφαλής προπονητή της Παγκόσμιας Ομάδας στο NBA Rising Stars Challenge του 2016. Στις 7-8 Μαρτίου 2016, ο Μεσίνα υπηρέτησε και πάλι ως πρώτος προπονητής των Σπερς, για δύο παιχνίδια, λόγω του ότι ο Γκρεγκ Πόποβιτς ήταν εκτός ομάδας λόγω έκτακτης οικογενειακής κατάστασης. Στις 19 Απριλίου 2018, ο Μεσίνα ανέλαβε προσωρινά καθήκοντα πρώτου προπονητή της ομάδας στη σειρά πλέι-οφ εναντίον των Γκόλντεν Στέιτ Ουόριορς, λόγω του ότι ο Πόποβιτς είχε αφήσει την ομάδα λόγω του θανάτου της γυναίκας του την προηγούμενη νύχτα.
Ολίμπια Μιλάνο
Στις 11 Ιουνίου 2019, ο Μεσίνα υπέγραψε τριετές συμβόλαιο και συμφώνησε να γίνει ο νέος προπονητής και πρόεδρος των επιχειρήσεων καλαθοσφαίρισης της Ολίμπια Μιλάνο.
Προπονητική σταδιοδρομία στην Εθνική Ιταλίας
Το 2016, ο Μεσίνα πήρε μια σύντομη άδεια απουσίας από τους Σαν Αντόνιο Σπερς, προκειμένου να επιστρέψει ως προπονητής της Ιταλίας, με στόχο να προκριθεί στους θερινούς Ολυμπιακούς Αγώνες του 2016 στο Ρίο ντε Τζανέιρο. Ο Μεσίνα προπόνησε την Ιταλία στο Προολυμπιακό Τουρνουά του 2016 στο Τορίνο. Στο τουρνουά, η Ιταλία έχασε από την Κροατία, και έτσι απέτυχε να προκριθεί στους θερινούς Ολυμπιακούς Αγώνες του 2016. Επίσης, ήταν προπονητής της Ιταλίας στο Ευρωμπάσκετ του 2017.
Εξωτερικοί σύνδεσμοι
Κατηγορία:Ιταλοί προπονητές καλαθοσφαίρισης Κατηγορία:Προπονητές καλαθοσφαίρισης Βίρτους Μπολόνια Κατηγορία:Προπονητές νικητές Ευρωλίγκα Κατηγορία:Προπονητές καλαθοσφαίρισης Εθνικής Ιταλίας Κατηγορία:Προπονητές καλαθοσφαίρισης Παλακανέστρο Τρεβίζο Κατηγορία:Προπονητές καλαθοσφαίρισης ΤΣΣΚΑ Μόσχας Κατηγορία:Προπονητές καλαθοσφαίρισης Ρεάλ Μαδρίτης Κατηγορία:Προπονητές καλαθοσφαίρισης Σαν Αντόνιο Σπερς Κατηγορία:Προπονητές καλαθοσφαίρισης Ολίμπια Μιλάνου
Μενοικέας
Στην ελληνική μυθολογία το όνομα Μενοικέας ή Μενοικεύς έφεραν δύο πρόσωπα του Θηβαϊκού Κύκλου.
1.Ο αρχαιότερος Μενοικέας ήταν ο πατέρας του Κρέοντα και μνημονεύεται, όπως και ο γιος του, στην τραγωδία «Αντιγόνη» του Σοφοκλή. Ως πατέρας αυτού του Μενοικέως αναφέρεται ο Όκλασος και ως παππούς του ο Πενθέας.
2.Ο νεότερος Μενοικέας ήταν εγγονός του προηγούμενου και γιος του Κρέοντα. Ο ρόλος του στη μυθολογία ήταν σημαντικότερος από αυτόν του παππού του, καθώς θυσιάσθηκε με τη θέλησή του στον θεό του πολέμου Άρη για να σώσει τη Θήβα. Αυτό έγινε, όταν πληροφορήθηκε σχετικό χρησμό του μάντη Τειρεσία κατά τη διάρκεια της εκστρατείας των «Επτά επί Θήβας». Μετά από αυτό, αλλά και μετά από τις καυχησιολογίες του Καπανέα, ο Δίας αποφάσισε την αποτυχία της εκστρατείας των «Επτά». Σύμφωνα με τον Παυσανία ο τάφος του Μενοικέως βρισκόταν κοντά στις Νηιστές Πύλες της Θήβας. Επάνω στο μνήμα του ήταν φυτεμένη μία ροδιά.
Κατηγορία:Πρόσωπα της ελληνικής μυθολογίας Κατηγορία:Θηβαϊκός κύκλος
Εύμολπος
Η λέξη Εύμολπος, που σημαίνει τον μελωδικό, εκείνο που τραγουδά γλυκά, μπορεί να αναφέρεται:
Κατηγορία:Αποσαφηνίσεις ονομάτων
1906
Η παρούσα σελίδα αφορά το έτος 1906 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Οπτικός δίσκος
Η ανάγνωση ενός οπτικού δίσκου γίνεται με την χρήση μίας δέσμης Laser. Η δέσμη ανακλάται διαφορετικά στα βαθουλώματα και στις προεξοχές και έτσι καταγράφει τα δυαδικά δεδομένα που είναι χαραγμένα στην επιφάνεια του οπτικού δίσκου. Αντίστοιχα γίνεται η ανάγνωση ενός εγγράψιμου ή επανεγγράψιμου δίσκου, όπου η δέσμη Laser ανακλάται διαφορετικά στα σκοτεινά και στα ανέπαφα σημεία του δίσκου.
Διαστάσεις ενός οπτικού δίσκου
200px|right|thumb|Συσκευή ανάγνωσης οπτικού δίσκου Οι διαστάσεις ενός οπτικού δίσκου είναι στάνταρ διεθνώς. Η πιο κοινή διάσταση των γνωστότερων οπτικών δίσκων (CDs, DVDs κλπ.) είναι 12 εκατοστά διάμετρος και 1,2 χιλιοστά πάχος. Υπάρχουν και οπτικοί δίσκοι με μικρότερες διαστάσεις, συνήθως των 8 εκατοστών, που μπορούν να αναγνωστούν από συσκευές με υποδοχή για τις τυπικές διαστάσεις.
Εξωτερικοί σύνδεσμοι
Κατηγορία:Μέσα αποθήκευσης
Optiline andmekandja
Σαιντ Κρουά (Παρθένοι Νήσοι)
Το Σαιντ Κρουά (αγγλικά: Saint Croix, γαλλικά: Sainte-Croix, ισπανικά: Santa Cruz) είναι ένα νησί στην Καραϊβική, και ειδικότερα το μεγαλύτερο νησί των Αμερικανικών Παρθένων Νήσων. Έχει έκταση 215 τ.χλμ. και πληθυσμό 50.601 κατοίκους (2010). Πρωτεύουσα του νησιού είναι το Κρίστιανστεντ με πληθυσμό 2.626 κατοίκους.
Εξωτερικοί σύνδεσμοι
Σαιντ Κρουα
Η Πριγκίπισσα της Σαμπάνιας
Η Πριγκίπισσα της Σαμπάνιας (Champagne) είναι ο τίτλος κινηματογραφικής ταινίας του Άλφρεντ Χίτσκοκ, παραγωγής του 1928.
Περίληψη
Πρόκειται για την ιστορία της κόρης ενός πλούσιου, η οποία, λόγω μίας ερωτικής της ιστορίας, τσακώνεται με τον πατέρα της. Έτσι αυτός τη σπρώχνει ουσιαστικά να σταθεί μόνη της στα πόδια της: εκείνη ταξιδεύει στη Γαλλία και αφού αναζητεί εργασία, βρίσκει σε ένα καμπαρέ. Εκεί παρακινεί τους πελάτες να καταναλώνουν την σαμπάνια, που εμπορεύεται ο πατέρας της. Εκείνος, που την παρακολουθεί μέσω ενός ντετέκτιβ, την καλεί πάλι πίσω και δίνει τελικά τη συγκατάθεσή του στον γάμο της.
Παρατηρήσεις
Πρόκειται για μια κοσμοπολίτικη κωμωδία πάνω στο μοτίβο της παραστρατημένης κόρης
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1928 Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Ταινίες βασισμένες σε βρετανικά μυθιστορήματα Κατηγορία:Βρετανικές βωβές ταινίες μεγάλου μήκους Κατηγορία:Βρετανικές ασπρόμαυρες ταινίες
Ντικ Κέλσι
Ο Ντικ Κέλσι (αγγλικά: Dick Kelsey, 3 Μαΐου 1905 - 3 Μαΐου 1987) ήταν Αμερικανός καλλιτεχνικός διευθυντής κινουμένων σχεδίων, πρωτοπόρος στον σχεδιασμό λούνα παρκ και σχεδιαστής βιβλίων για παιδιά. Μεγάλο μέρος στην καριέρα του, το πέρασε στη Disney, ενώ το 1955 συμμετείχε στον σχεδιασμό της Ντίσνεϋλαντ.
Ο Κέλσι, ως καλλιτεχνικός διευθυντής συμμετείχε σε ταινίες όπως Μπάμπι και Ντάμπο, το ελεφαντάκι, εκτός από αυτό υπήρξε και σεναριογράφος, όπως στο Η Αλίκη στη Χώρα των Θαυμάτων.
Εξωτερικοί σύνδεσμοι
Κατηγορία:Αμερικανοί animators
Τυρώ
Στην ελληνική μυθολογία η Τυρώ ήταν κόρη του Σαλμωνέως και της Αλκιδίκης. Αναφέρεται από τον Όμηρο ως μία από τις εξυπνότερες γυναίκες των Αχαιών. Η Τυρώ ήταν σύζυγος του Κρηθέως, αλλά ερωτεύθηκε τον ωραίο ποτάμιο θεό Ενιπέα, καθώς έκανε το μπάνιο της στα νερά του ποταμού αυτού. Ο Ποσειδών έλαβε τη μορφή του Ενιπέως και την εξαπάτησε. Οι Ποσειδών και Τυρώ έγιναν έτσι οι γονείς του Πελία και του Νηλέως. Αργότερα, η Τυρώ και ο Κρηθέας απέκτησαν τρεις γιούς, που ήταν οι Αίσονας, Φέρητας και Αμυθάονας.
Ο μύθος της Τυρώς χρησιμοποιήθηκε από τον Σοφοκλή σε δύο ομώνυμες τραγωδίες του, από τις οποίες σώθηκαν αποσπάσματα.
Παραπομπές
Τυρω
Αναδούμενος
Στην αρχαία ελληνική τέχνη η λέξη (από το ρήμα αναδέομαι = δένω κάτι προς τα επάνω, προσδένω) σήμαινε εκείνον του οποίου η κεφαλή περιδενόταν με νικητήρια ταινία ή στεφανωνόταν με στεφάνι νικητή. Με τη σημασία αυτή έμεινε γνωστό μέχρι σήμερα ως «ο Αναδούμενος» ένα περίφημο άγαλμα του γλύπτη Φειδία, το οποίο είχε στηθεί στην Ολυμπία. Εκεί το είχε δει κατά την επίσκεψή του και ο περιηγητής Παυσανίας, όπως αναφέρει.
Το άγαλμα αυτό παρίστανε ένα παιδί ή έφηβο, που είχε νικήσει προφανώς σε κάποιο αγώνισμα και περιέδενε τα μαλλιά του με την ταινία του νικητή. Το βάθρο του αγάλματος έφερε την υπογραφή του μεγάλου καλλιτέχνη της αρχαιότητας, αλλά το ποιον παρίστανε και σε ποιο αγώνισμα είχε νικήσει δεν αναφέρεται. Υποθέτουν όμως ότι αυτός ο αθλητής ήταν ο ονομαστός τότε Παντάρκης ο Ηλείος, ολυμπιονίκης στο άθλημα της πάλης παίδων στους 86ους (436 π.Χ.) ολυμπιακούς αγώνες και ερωμένος του Φειδία. Τού ίδιου αθλητή είχε στηθεί και άλλο άγαλμα στην Ολυμπία.
Ο Αναδούμενος του Φειδία μεταφέρθηκε μάλλον στη Ρώμη, όπου προτού χαθεί έγιναν πολλά αντίγραφά του. Κατά τον Χ. Τσούντα ένα από αυτά τα αντίγραφα σώζεται στον Αναδούμενο του Φαρνέζι, που εικονίζει παιδί το οποίο περιδένει το κεφάλι του με ταινία και σήμερα βρίσκεται στο Βρετανικό Μουσείο. Η γνώμη όμως αυτή μόνο ως εικασία μπορεί να θεωρηθεί, καθώς πολλοί τέτοιοι ανδριάντες έχουν φιλοτεχνηθεί από μεγάλους Έλληνες καλλιτέχνες.
Πηγές
Αναδουμενος
Μοσούλη
Η Μοσούλη (αραβικά: الموصل, al mawṣil) είναι πόλη του Ιράκ στις όχθες του ποταμού Τίγρη. Αποκαλείται επίσης Αl-Faiha (Παράδεισος), Αl-Khaḍrah (Πράσινη), καθώς και Μαργαριτάρι του Βορρά. Η παλαιά πόλη βρίσκεται στη δυτική όχθη του ποταμού, απέναντι από την αρχαία πόλη της Νινευή στην ανατολική πλευρά. Η πόλη, έχοντας πληθυσμό 1,5 εκατομμυρίων κατοίκων, είναι η δεύτερη μεγαλύτερη πληθυσμιακά πόλη στο Ιράκ, μετά τη Βαγδάτη και πριν τη Βασόρα. Τον Ιούνιο 2014, η τρομοκρατική οργάνωση Ισλαμικό Κράτος του Ιράκ και του Λεβάντε κατέλαβε την πόλη.
Ιστορία
Η περιοχή στην οποία βρίσκεται η σύγχρονη Μοσούλη ήταν η αρχαία Νινευή, η οποία αναφέρεται σε 34 αποσπάσματα της Βίβλου και αποτελούσε πρωτεύουσα της Ασσυρίας. Το 611 π.Χ., η Νινευή πέρασε στα χέρια των Χαλδαίων, βάζοντας τέλος στην Ασσυριακή Αυτοκρατορία.
Η πόλη αποτελεί ιστορικό κέντρο για την Ασσυριακή Εκκλησία της Ανατολής και το χριστιανικό δόγμα του Νεστοριανισμού, ενώ επίσης βρίσκονται εκεί τάφοι προφητών της Παλαιάς Διαθήκης, όπως του Ιωνά και του Ναούμ.
Το 10ο αιώνα, ο εμίρης της Μοσούλης κατάφερε να κερδίσει για την πόλη καθεστώς ημι-ανεξαρτησίας, ενώ τον 11ο αιώνα η πόλη έγινε πρωτεύουσα του κράτους των Σελτζούκων. Το 13ο αιώνα, κυριεύτηκε από τους Μογγόλους, αλλά δεν καταστράφηκε όπως συνήθως, καθώς ο κυβερνήτης της πόλης, Μπαντρ αλ-Ντιν Λου’λου’, βοήθησε τον αρχηγό των Μογγόλων στις εκστρατείες του στη Συρία. Το 1262, περνά υπό περσική κυριαρχία και μετά στα χέρια της Οθωμανικής Αυτοκρατορίας μέχρι το 1918, όταν τελείωσε ο Α' Παγκόσμιος Πόλεμος.
Το 1916, μυστικές συμφωνίες μεταξύ βρετανικής και γαλλικής κυβέρνησης οδήγησαν στη διχοτόμηση των εδαφών της γύρω περιοχής από την Ιορδανία μέχρι το Ιράν και το διαμοιρασμό τους ανάμεσα στις δυο χώρες: το βόρειο τμήμα, δηλαδή τα εδάφη της Συρίας και του Λιβάνου, θα ήταν υπό γαλλική επιρροή, ενώ στους Βρετανούς θα υπάγονταν η Ιορδανία, το Ιράκ και, μετά από διαπραγματεύσεις, η Παλαιστίνη. Η Μοσούλη βρισκόταν στο βόρειο τμήμα, άρα θα αποτελούσε πόλη της Συρίας, ωστόσο η εύρεση των πετρελαϊκών κοιτασμάτων πριν το τέλος του Πολέμου ώθησε τη βρετανική κυβέρνηση να επαναδιαπραγματευτεί τη συγκεκριμένη περιοχή με τη Γαλλία.
Κατά συνέπεια, η Μοσούλη και η γύρω περιοχή αποτέλεσαν τμήμα της βρετανικής κυβέρνησης του Ιράκ, ωστόσο η Τουρκία συνέχισε να διεκδικεί την περιοχή αυτή. Οριστική λύση υπέρ του Ιράκ έδωσε η Κοινωνία των Εθνών το 1926 και η Συνθήκη της Λωζάννης μεταξύ Μ. Βρετανίας, Ιράκ και Τουρκίας.
Το 1967 ιδρύθηκε το Πανεπιστήμιο της Μοσούλης.
Κατά το 1991, τη Μοσούλη και γύρω περιοχές έπληξαν ταραχές από την κατάπνιξη της εξέγερσης του κουρδικού πληθυσμού ενάντια στο καθεστώς του Σαντάμ Χουσεΐν. Η Μοσούλη υπέφερε επίσης κατά τον πόλεμο μεταξύ Ιράκ και Ιράν. Στις 15 Απριλίου 2003, αμερικανικά στρατεύματα άνοιξαν πυρ εναντίον διαδηλωτών, οι οποίοι ήταν αντίθετοι με την παρουσία τους στο Ιράκ. Οι συρράξεις προκάλεσαν το θάνατο 7 ατόμων. Επίσης, τον Ιούλιο του 2003 σκοτώθηκαν στη Μοσούλη οι δυο γιοι του πρώην προέδρου της χώρας, Σαντάμ Χουσεΐν. .
Η πτώση της Μοσούλης (2014)
Τον Ιούνιο 2014, η τρομοκρατική οργάνωση Ισλαμικό Κράτος του Ιράκ και του Λεβάντε κατέλαβε την πόλη. Είχαν προηγηθεί, τον Ιανουάριο του 2014, η πτώση της Φαλούτζα και του Ραμάντι.
Η επιχείρηση των δυνάμεων του ISIS για την κατάληψη της Μοσούλης ξεκίνησε στις 4 Ιουνίου του 2014. Ο αριθμός των μαχητών του ISIS δεν ξεπερνούσε τους 1.500 άνδρες την ώρα που ο στρατός του Ιράκ είχε εγκατεστημένους στην πόλη 30.000 στρατιώτες. Εντός έξι ημερών, οι μαχητές του ISIS είχαν καταφέρει, παρά την αριθμητική υπεροχή του Ιρακινού στρατού, να καταλάβουν την πόλη καθώς και το Διεθνές Αεροδρόμιο της Μοσούλης με τα ελικόπτερα που βρίσκονταν αποθηκευμένα εκεί.
Υπολογίζεται πως 500.000 άμαχοι πολίτες αναγκάστηκαν να εγκαταλείψουν τη Μοσούλη κατά τη διάρκεια των συγκρούσεων. Μετά την Πτώση της Μοσούλης, το Ισλαμικό Κράτος ανακήρυξε την πόλη πρωτεύουσά του στην περιοχή του Ιράκ.
Στις 24 Μαρτίου 2016, μια μέρα μετά την είσοδο των δυνάμεων του στρατού της Συρίας στην πόλη της Παλμύρα (η οποία είχε επίσης καταληφθεί από Ισλαμικό Κράτος), οι Ιρακινές Ένοπλες Δυνάμεις σε συνεργασία με τη σιιτική πολιτοφυλακή (γνωστή ως «Μονάδες Κινητοποίησης του Λαού») ξεκίνησαν επιχειρήσεις ανακατάληψης της επαρχίας της Νινευή. Στην ίδια περιοχή έχουν αναπτυχθεί και δυνάμεις των Κούρδων Πεσμεργκά καθώς και δυνάμεις του Αμερικανικού στρατού, ο οποίος επιβλέπει και οργανώνει την επιχείρηση ανακατάληψης της πόλης της Μοσούλης.
Ανακατάληψη
Την 9η Ιουλίου 2017,ο πρωθυπουργός του Ιράκ, Χάιντερ αλ-Αμπάντι ανακοίνωσε τη νίκη κατά του Ισλαμικού Κράτους στην πόλη της Μοσούλης. Η μάχη της Μοσούλης, άρχισε στις 16 Οκτωβρίου 2016 και έληξε στις 9 Ιουλίου 2017, έπειτα από 8 μήνες περίπου. Οι μάχες εντάθηκαν σταδιακά καθώς οι ιρακινές δυνάμεις, υποστηριζόμενες από τον συνασπισμό υπό τις ΗΠΑ. Η πόλη είχε εγκαταλειφθεί από τις ιρακινές δυνάμεις στα χέρια των τζιχαντιστών από τον Ιούνιο του 2014.
Οικονομία
Η οικονομία της πόλης στηρίζεται σε μεγάλο βαθμό στα κοιτάσματα πετρελαίου που διαθέτει η περιοχή. Η οικονομική δραστηριότητα της πόλης επίσης στηρίζεται από τα αγροτικά της προϊόντα, όπως φρούτα, δημητριακά και άλλα προϊόντα.
Εξωτερικοί σύνδεσμοι
Κατηγορία:Πόλεις του Ιράκ Κατηγορία:Ασσυρία Κατηγορία:Αρχαίες πόλεις της Μεσοποταμίας
Μάρκος (γιος του Βασιλίσκου)
Ο Φλάβιος Μάρκος, λατιν. Flavius Marcus Augustus (απεβ. 476/477) ήταν Αυτοκράτορας της Ανατολικής Ρωμαϊκής Αυτοκρατορίας.
Βιογραφία
Ήταν γιος του Βασιλίσκου, στρατηγού που σφετερίστηκε τον θρόνο της Κωνσταντινούπολης (475-476) εκτοπίζοντας τον Ζήνωνα. Μητέρα του Φλ. Μάρκου ήταν η Ζηνωνίς.
Ο Βασιλίσκος ήταν αδελφός της Βηρίνας, συζύγου του Λέοντα Α΄ και μητέρα ης Αριάδνης συζύγου του Ζήνωνα και της Λεοντίας συζύγου του Μαρκιανού.
Το 475 ο πατέρας του τον ανακήρυξε Καίσαρα και μετά Αύγουστο, έτσι κυβερνούσε με τον πατέρα του ως νεαρός συναυτοκράτορας. Όμως στα τέλη Αυγούστου του 476 ο Ζήνωνας ανέκτησε την Κωνσταντινούπολη και ο Μάρκος μα τους γονείς του κατέφυγε σε μία εκκλησία. Ο Ζήνωνας υποσχέθηκε "να μην χύσει το αίμα τους" και τους εξόρισε στην πόλη Λίμναι (Gölçük) της Καππαδοκίας. Εκεί τους άφησε να λιμοκτονήσουν.
Πηγές
Κατηγορία:Βυζαντινοί Αυτοκράτορες Κατηγορία:Βυζαντινοί του 5ου αιώνα Κατηγορία:Βυζαντινοί καίσαρες
Στάθης Ρόκας
Ο Στάθης (Ευστάθιος) Ρόκας (γεν. 18 Σεπτεμβρίου 1984) είναι Έλληνας ποδοσφαιριστής και αγωνίζεται στον Πανιώνιο. Έχει ύψος 1,81μ και παίζει στη μεσαία γραμμή. Υπήρξε διεθνής με την Εθνική ελπίδων (Κ-21).
Βιογραφικό
Ξεκίνησε το επαγγελματικό ποδόσφαριο στον Ατρόμητο Περιστερίου το 2002. Αγωνίστηκε για δύο σεζόν και στη συνέχεια μεταπήδησε στον Ιωνικό, όπου έπαιξε τρία χρόνια. Συνέχισε δανεικός στο Βύζαντα Μεγάρων και με συμβόλαιο στο Θρασύβουλο Φυλής. Τον Ιανουάριο του 2009 μεταγράφηκε στον Αστέρα Τρίπολης και τη σεζόν 2010-11 στον Ολυμπιακό Βόλου, τον οποίο βοήθησε να φτάσει στην 5η θέση του πρωταθλήματος και να αγωνιστεί στο Κύπελλο ΟΥΕΦΑ για πρώτη φορά στην ιστορία του. Ο υποβιβασμός της ομάδας του Βόλου, έπειτα από το σκάνδαλο των στημένων αγώνων τον οδήγησε στον Πανιώνιο, όπου αποτελεί σταθερό παίκτη της μεσαίας γραμμής.
Διακρίνεται για τη σταθερότητα και την ψυχραιμία στο παιχνίδι του.
Πηγές
Κατηγορία:Ποδοσφαιριστές Πανιωνίου Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Ιωνικού Νίκαιας Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Ολυμπιακού Βόλου Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Θρασύβουλου Φυλής Κατηγορία:Ποδοσφαιριστές Βύζαντα Μεγάρων
Ισταμίνη
thumb|250px|Η χημική δομή της ισταμίνης Η ισταμίνη είναι αζωτούχος οργανική ένωση που εμπλέκεται στην τοπική ανοσολογική απόκριση καθώς και στη ρύθμιση της λειτουργίας στα κοιλιακά σπλάχνα. Δρα, επίσης, ως νευροδιαβιβαστής. Η ισταμίνη ξεκινάει την φλεγμονώδη αντίδραση. Ως μέρος της ανοσολογικής απάντησης σε ξένα παθογόνα, η ισταμίνη παράγεται από τα βασεόφιλα και τα μαστοκύτταρα, στα οποία είναι αποθηκευμένη, που βρίσκονται στον κοντινό συνδετικό ιστό. Συντίθεται από την αποκαρβοξυλίωση του αμινοξέος ιστιδίνη. Μετά την απελευθέρωσή της, η ισταμίνη επιδρά σε πολλούς ιστούς, προκαλώντας σύσπαση των λείων μυών στους πνεύμονες, την μήτρα και το στομάχι. Στο στομάχι επίσης αυξάνει την έκκριση γαστρικού οξέως και επιταχύνει τον καρδιακό παλμό. Η ισταμίνη αυξάνει επίσης την διαπερατότητα των τριχοειδών στα λευκά αιμοσφαίρια και κάποιες πρωτεΐνες ώστε να αντιμετωπίσουν τους παθογόνους μικροοργανισμούς στους μολυσμένους ιστούς. Στην περίπτωση αλλεργίας ή αναφυλαξίας, η ισταμίνη παράγεται σε λάθος ποσότητες. Φάρμακα που εμποδίζουν τη δράση της ισταμίνης ονομάζονται αντιισταμινικά. Απομονώθηκε για πρώτη φορά το 1910.
Παραπομπές
Κατηγορία:Οργανικές ετεροκυκλικές αμίνες Κατηγορία:Ανοσοποιητικό σύστημα Κατηγορία:Νευροδιαβιβαστές Κατηγορία:C5 Κατηγορία:Αζόλες
Δεκαετία 1930
19ος αιώνας | 20ος αιώνας | 21ος αιώνας
Δεκαετία 1910 | Δεκαετία 1920 | Δεκαετία 1930 | Δεκαετία 1940 | Δεκαετία 1950
1930 | 1931 | 1932 | 1933 | 1934 | 1935 | 1936 | 1937 | 1938 | 1939
Γεννήσεις
Κατηγορία:Δεκαετία 1930